《幽栖》
宋代·真山民

鹤护松扉久不开，蒲团端坐思悠哉。
故交只向梦中见，閒事不经心上来。
双屐蹑云春采药，一筇拄月夜观梅。
东风似见山童懒，自与幽人扫径苔。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。